ระเบียบกรมสรรพสามิตระเบียบกรมสรรพสามิตว่าด้วยขั้นตอนและระยะเวลาการปฏิบัติงานอนุญาตให้ผู้ประกอบอุตสาหกรรมทำลายสินค้าเครื่องดื่มที่เสียหายหรือเสื่อมคุณภาพจนใช้การไม่ได้พ.ศ. ๒๕๔๑------------------- อาศัยอำนาจตามความในข้อ ๙ แห่งระเบียบสำนักนายกรัฐมนตรี ว่าด้วยการปฏิบัติราชการเพื่อประชาชนของหน่วยงานของรัฐ พ.ศ. ๒๕๓๒และเพื่ออนุวัตตามประกาศกรมสรรพสามิต เรื่องหลักเกณฑ์ วิธีการและเงื่อนไขการคืนภาษีสำหรับสินค้าเครื่องดื่มที่พิสูจน์ได้ว่าเสียหายหรือเสื่อมคุณภาพจนใช้การไม่ได้ ลงวันที่ ๓๐ ธันวาคม๒๕๔๐ ออกตามความในมาตรา ๑๐๔ แห่งพระราชบัญญัติภาษีสรรพสามิต พ.ศ. ๒๕๒๗กรมสรรพสามิตจึงออกระเบียบกำหนดขั้นตอนและระยะเวลาการปฏิบัติงานอนุญาตให้ผู้ประกอบอุตสาหกรรมทำลายสินค้าเครื่องดื่มที่เสียหายหรือเสื่อมคุณภาพจนใช้การไม่ได้ ไว้ดังต่อไปนี้ ข้อ ๑ระเบียบนี้เรียกว่า "ระเบียบกรมสรรพสามิต ว่าด้วยขั้นตอนและระยะเวลาการปฏิบัติงานอนุญาตให้ผู้ประกอบอุตสาหกรรมทำลายสินค้าเครื่องดื่มที่เสียหายหรือเสื่อมคุณภาพจนใช้การไม่ได้ พ.ศ. ๒๕๔๑" ข้อ ๒ระเบียบนี้ให้ใช้บังคับตั้งแต่วันออกประกาศเป็นต้นไป ข้อ ๓ให้ยกเลิกระเบียบกรมสรรพสามิต ว่าด้วยการปฏิบัติงานอนุญาตให้ผู้ประกอบอุตสาหกรรมทำลายสินค้าที่เสียหายหรือเสื่อมคุณภาพจนใช้การไม่ได้พ.ศ. ๒๕๓๒ ข้อ ๔ผู้ประกอบอุตสาหกรรมที่มีสินค้าเครื่องดื่มที่เสียหายหรือเสื่อมคุณภาพจนใช้การไม่ได้ ซึ่งประสงค์จะขอรับคืนภาษีสำหรับสินค้าที่เสียหายหรือเสื่อมคุณภาพจนใช้การไม่ได้นั้นให้ยื่นแบบ ภษ. ๑๐-๓๗คำขอและการอนุญาตทำลายสินค้าที่เสียหายหรือเสื่อมคุณภาพจนใช้การไม่ได้ตามมาตรา ๑๐๔ วรรคสอง แห่งพระราชบัญญัติภาษีสรรพสามิต พ.ศ.๒๕๒๗ พร้อมแบบ ภษ. ๑๐-๓๘รายการสินค้าที่เสียหายหรือเสื่อมคุณภาพจนใช้การไม่ได้ต่อเจ้าพนักงานสรรพสามิต ตามสถานที่ ดังต่อไปนี้ ๔.๑ในกรณีโรงอุตสาหกรรมตั้งอยู่ในเขตกรุงเทพมหานคร ให้ยื่นต่อเจ้าพนักงานสรรพสามิตที่ส่วนทะเบียนและเครื่องหมายแสดงการเสียภาษีสำนักบริหารการจัดเก็บภาษี ๒ กรมสรรพสามิต ๔.๒ ในกรณีโรงอุตสาหกรรมตั้งอยู่ในส่วนภูมิภาคให้ยื่นต่อเจ้าพนักงานสรรพสามิตที่สำนักงานสรรพสามิตจังหวัดแห่งท้องที่ที่โรงอุตสาหกรรมนั้นตั้งอยู่ ข้อ ๕ในการอนุญาตให้ผู้ประกอบอุตสาหกรรมทำลายสินค้าเครื่องดื่มที่เสียหายหรือเสื่อมคุณภาพจนใช้การไม่ได้ ให้ปฏิบัติงานตามขั้นตอนดังนี้ ๕.๑ในกรณีโรงอุตสาหกรรมตั้งอยู่ในเขตกรุงเทพมหานคร (๑)ให้เจ้าหน้าที่ลงทะเบียนรับแบบ ภษ. ๐๑-๓๗ และ ภษ. ๐๑-๓๘ แล้วเสนอเจ้าพนักงานสรรพสามิตผู้มีหน้าที่ตรวจสอบคำขอและรายการสินค้าที่เสียหายหรือเสื่อมคุณภาพจนใช้การไม่ได้ที่ขอทำลาย (๒) เจ้าพนักงานสรรพสามิตตรวจสอบคำขอและรายการสินค้าแล้วพิจารณาเสนอความเห็นต่อผู้อำนวยการส่วนทะเบียนและเครื่องหมายแสดงการเสียภาษีสำนักบริหารการจัดเก็บภาษี ๒ ว่าเห็นควรทำการตรวจสอบและทำลายสินค้านั้นหรือไม่ (๓)ผู้อำนวยการส่วนทะเบียนและเครื่องหมายแสดงการเสียภาษีสำนักบริหารการจัดเก็บภาษี ๒แต่งตั้งคณะกรรมการให้ไปทำการตรวจสอบสินค้าโดยประกอบด้วย (๓.๑) ผู้อำนวยการสำนักบริหารการจัดเก็บภาษี ๒หรือผู้แทน (๓.๒) ผู้อำนวยการกองแผนงาน หรือผู้แทน (๓.๓)ผู้อำนวยการส่วนทะเบียนและเครื่องหมายแสดงการเสียภาษีสำนักบริหารการจัดเก็บภาษี ๒ หรือผู้แทน (๔) คณะกรรมการตาม (๓)ทำบันทึกรายละเอียดในการตรวจสอบสินค้าไว้เป็นหลักฐาน ๒ ฉบับ มอบให้ผู้ประกอบอุตสาหกรรม ๑ ฉบับอีกหนึ่งฉบับมอบให้กรรมการตาม (๕) เพื่อดำเนินการต่อไป (๕) ให้คณะกรรมการดังต่อไปนี้ร่วมเป็นกรรมการไปควบคุมการทำลายสินค้าให้แล้วเสร็จ (๕.๑) ผู้อำนวยการส่วนคืนยกเว้นและลดหย่อนภาษีสำนักบริหารการจัดเก็บภาษี ๒ หรือผู้แทน (๕.๒) ผู้อำนวยการส่วนวิเคราะห์รายการภาษีสำนักบริหารการจัดเก็บภาษี ๒ หรือผู้แทน (๕.๓) ผู้อำนวยการส่วนกฎหมาย และระเบียบสำนักกฎหมาย หรือผู้แทน (๖) คณะกรรมการตาม (๕)ทำบันทึกการควบคุมการทำลายสินค้าไว้เป็นหลักฐาน ๒ ฉบับ มอบให้ผู้ประกอบอุตสาหกรรม ๑ ฉบับอีกหนึ่งฉบับให้เสนอผู้อำนวยการส่วนคืน ยกเว้นและลดหย่อนภาษี สำนักบริหารการจัดเก็บภาษี ๒ พร้อมบันทึกของคณะกรรมการตาม(๔) เพื่อเป็นหลักฐานในการตรวจสอบการขอคืนภาษี ๕.๒ในกรณีโรงอุตสาหกรรมตั้งอยู่ในส่วนภูมิภาค (๑)ให้เจ้าหน้าที่ลงทะเบียนรับแบบ ภษ. ๑๐-๓๗ และแบบ ภษ. ๐๑-๓๘ แล้วเสนอเจ้าพนักงานสรรพสามิตผู้มีหน้าที่ตรวจสอบคำขอและรายการสินค้าที่เสียหายหรือเสื่อมคุณภาพจนใช้การไม่ได้ที่ขอทำลาย (๒)เจ้าพนักงานสรรพสามิตตรวจสอบคำขอและรายการสินค้าแล้ว พิจารณาเสนอความเห็นต่อสรรพสามิตจังหวัดว่าเห็นควรทำการตรวจสอบและทำลายสินค้านั้นหรือไม่ (๓) เมื่อสรรพสามิตจังหวัดเห็นชอบให้ไปทำการตรวจสอบและทำลายสินค้าแล้วให้สรรพสามิตจังหวัดแต่งตั้งคณะกรรมการดังต่อไปนี้ร่วมเป็นกรรมการไปตรวจสอบสินค้าที่เสียหายหรือเสื่อมคุณภาพจนใช้การไม่ได้ (๓.๑) สรรพสามิตจังหวัด หรือผู้แทน (๓.๒)สรรพสามิตอำเภอที่โรงอุตสาหกรรมนั้นตั้งอยู่หรือผู้แทน (๓.๓)เจ้าหน้าที่บริหารงานสรรพสามิตตั้งแต่ระดับ ๖ ขึ้นไป หรือเจ้าหน้าที่ตรวจสอบสรรพสามิต หรือเจ้าหน้าที่ตรวจสอบภาษีสำนักงานสรรพสามิตจังหวัด (๔) คณะกรรมการตาม (๓)บันทึกรายละเอียดในการตรวจสอบสินค้าไว้เป็นหลักฐาน ๒ ฉบับ มอบให้ผู้ประกอบอุตสาหกรรม ๑ ฉบับอีกฉบับหนึ่งมอบให้คณะกรรมการตาม (๕) เพื่อดำเนินการต่อไป (๕)ให้คณะกรรมการดังต่อไปนี้ร่วมเป็นกรรมการไปควบคุมการทำลายสินค้าให้แล้วเสร็จ (๕.๑) เจ้าหน้าที่บริหารงานสรรพสามิต ๗ฝ่ายบริหารและจัดเก็บภาษี สำนักงานสรรพสามิตจังหวัด หรือผู้แทน (๕.๒) เจ้าหน้าที่ตรวจสรรพสามิต ๗ฝ่ายป้องกันและปราบปราม สำนักงานสรรพสามิตจังหวัด หรือผู้แทน (๕.๓) เจ้าพนักงานสรรพสามิตตั้งแต่ระดับ ๓ขึ้นไป สำนักงานสรรพสามิตจังหวัด (๖) คณะกรรมการตาม (๕)ทำบันทึกการควบคุมการทำลายสินค้าไว้เป็นหลักฐาน ๒ ฉบับมอบให้ผู้ประกอบอุตสาหกรรมเพื่อใช้เป็นหลักฐานในการยื่นขอรับคืนภาษี ๑ ฉบับอีกหนึ่งฉบับให้เสนอสำนักงานสรรพสามิตจังหวัดพร้อมบันทึกของคณะกรรมการตาม(๔) เพื่อเป็นหลักฐานในการตรวจสอบการขอคืนภาษี ต่อไป ข้อ ๖การปฏิบัติงานตาม ข้อ ๕ ให้ดำเนินการให้แล้วเสร็จภายใน ๓ วัน ทำการ ข้อ ๗ให้ผู้อำนวยการสำนักบริหารการจัดเก็บภาษี ๒ รักษาการตามระเบียบนี้ ประกาศณ วันที่ ๒๔ ธันวาคม พ.ศ. ๒๕๔๑ เรณู รื่นกลิ่น รองอธิบดี รักษาราชการแทน อธิบดีกรมสรรพสามิต[รก.๒๕๔๒/พ๑๐๔ง/๑๕/๑๗ ธันวาคม ๒๕๔๒] อาภรณ์/พิมพ์ ๓/๑/๔๕